
Aanhef 


AANGESIEN artikel 73 van die Wet op Plaaslike Regering: Munisipale Stelsels, 
Nr. 32 van 2000 (Munisipale Stelsels Wet) bepaal dat: 

a. 'n Munisipaliteit moet gevolg gee aan die bepalings van die Grondwet 
van die Republiek van Suid Afrika, 1996 (Grondwet) en - 

i. voorkeur verleen aan die basiese behoeftes van die plaaslike 
gemeenskap; 

ii. die ontwikkeling van die plaaslike gemeenskap bevorder; en 

iii. verseker dat alle lede van die plaaslike gemeenskap toegang 
het tot minstens die minimum vlak van basiese munisipale 
dienste. 

b. Die munisipale dienste moet - 

i. billik en toeganklik wees; 

ii. verskaf word op 'n wyse wat bevordelik is vir - 

• die verstandige, ekonomiese, doelmatige en effektiewe 
gebruikvan beskikbare hulpbronne; en 

• die verbetering van gehaltestandaarde met verloop van tyd; 

iii. finansieel volhoubaar wees; 

iv. omgewingsvolhoubaar wees; en 

v. gereeld hersien word met die oog op opgradering, uitbreiding en 
verbetering. 


EN AANGESIEN artikel 74 van die Munisipale Stelsels Wet bepaal dat 'n 
munisipale raad 'n tariefbeleid moet aanneem en implementeerten opsigte van 
die hefting van gelde vir munisipale dienste wat deur die munisipaliteit self, of 
deur middel van diensleweringsooreenkomste verskaf moet word, en wat aan 
die bepalings van die Munisipale Stelsels Wet en enige ander toepaslike 
wetgewing voldoen; 


EN AANGESIEN die munisipale raad van die Matzikama Munisipaliteit 
begerig is om uitvoering aan bogenoemde wetsbepalings te gee; 


DERHALWE word daar soos volg deur die munisipale raad van die Matzikama 
Munisipaliteit besluit: 

1. Definisies en woordomskrywings 

In hierdie tariefbeleid, tensy die konteks anders aandui, sal die volgende woorde 
en woordbeskrywings die volgende betekenisse he: 

a. Bobelasting op tariewe: ‘n toeslag op tariewe wat deur die munispale 
raad toegepas mag word, wat slegs toegelaat sal word in die volgende 
gevalle: 

i. in die geval van nasionale rampe; 

ii. om buitensporige gebruik aan bande te le; en 

iii. in die geval van water, in droogtetoestande. 

b. Munisipaliteit: die Matzikama Munisipaliteit. 

c. Vaste kostes: kostes wat nie verander soos die volume van verbruik 
verander nie. 

d. Vaste tarief: die eenheidstarief wat bereken word deur die totale koste 
te deel deur die volume verbruik. 

e. Veranderlike kostes: kostes wat verander soos die volume van verbruik 
verander. 

f. Totale koste: die som van alle vaste en veranderlike kostes. 

g. Tarief struktuur: die tarief struktuur waarin die tariewe en kostes vir die 
verskillende kategoriee van dienste en gebruikers uiteengesit word, 
soos bepaal en goedgekeur deur die munisipale raad van tyd tot tyd 
gedurende die jaarlikse begrotingsproses. 


2. Algemene tariefbeginsels 

Die tariewe wat gehef word deur die munisipaliteit sal onderhewig wees aan die 
volgende algemene beginsels: 

a. Gebruikers van munisipale dienste moet billik behandel word by die 
toepassing van tariewe. 

b. Die bedrag wat betaalbaar is vir munisipale dienste, moet, in die 
algemeen, in verhouding wees tot die gebruik van daardie dienste. 

c. Arm huishoudings moet minstens toegang tot basiese dienste he deur 
tariewe wat bloot bedryfs- en instandhoudingskoste dek, die 
implementering van lewenslyntariewe vir lae vlakke van verbruik van 
dienste of regstreekse subsidising vir arm huishoudings. 

d. Tariewe moet die totale koste van die diens weerspieel. 

e. Tariewe moet bepaal word op ‘n vlak wat die volhoubaarheid van die 
diens bevorder en derhalwe moet dienste op so 'n manier gelewer 
word om te verseker dat die finansiering van die diens vanaf interne en 
eksterne bronne genoeg is om die aanvanklike kapitaal uitgawes van 
die diens asookdie bedryfskapitaal, instandhouding-, herstelwerk- en 

vervangingskostes van bates gebruik in die lewering van die diens te 
dek. 

f. Voorsiening moet in toepaslike omstandighede gemaak word vir ‘n 
bobelasting op tariewe. 

g. Voorsiening mag gemaak word vir die bevordering van plaaslike 
ekonomiese ontwikkeling deur voorsiening te maak vir spesiale tariewe 
vir sekere kategoriee van kommersiele en nywerheidsgebruikers. 

h. Doeltreffende en doelmatige gebruik van hulpbronne, die herwinning 
van afval en ander toepaslike omgewingsoogmerke moet 
aangemoedig word. 

i. Die omvang van subsidising van tariewe sal openbaar gemaak word 
deur die werklike koste van die diens, die subsidieringsvlakke asook 
die bron van die subsidie te publiseer. 

j. Jaarlikse verhoging van tariewe sal van toepassing wees op alle 
heffings wat na 1 Julie van elke jaar geskied en mag verbruike ten 
opsigte van ‘n vorige lesingstydperk insluit. 


3. Kategoriee van gebruikers 

Die tarief struktuur van die munisipaliteit sal vir verskillende kategoriee van 
gebruikers voorsiening maak, insluitende, so ver moontlik, die volgende 
kategoriee: 

a. Huishoudelik. 

b. Handelsgebruikers (insluitende besighede, huiswinkels, werkswinkels, 
skole, koshuise, kerke, kafees, ens.) met dien verstande dat: 

i. die munisipale raad sekere handelsgebruikers spesifiek mag 
identifiseer in die tarief struktuur en bepaalde tariewe aan 
daardie handelsgebruikers voorskryf; 

ii. die munisipale raad handelsgebruikers in bepaalde sub- 
kategoriee mag plaas soos jaarliks bepaal word deur die 
munispale raad gedurende die begrotingsproses; en 

iii. handelsgebruikers wat nie spesifiek geidentifiseer word in die 
tarief struktuur nie, onderhewig sal bly aan die vaste tarief of 
algemene tariewe voorskryf in die tarief struktuur vir die 
bepaalde diens. 

c. Nywerheid. 

d. Landbou. 

e. Landelik. 

f. Munisipale dienste. 

g. Ander spesiale ooreenkomste. 

h. Geografiese gebiede. 

Waar daar 'n wesenlike verskil tussen die standaard van dienste binne 'n 
bepaalde kategorie van gebruikers bestaan, of tussen die grootte van 
gebruikers binne 'n bepaalde kategorie, kan die munisipaie raad verskillende 
tariewe binne ‘n bepaalde kategorie vasstel in die tarief struktuur. 


4. Kategoriee van dienste en koste 

Die tarief struktuur van die munisipaliteit sal vir verskillende kategoriee van 
dienste voorsiening maak, welke kategoriee, so ver moontlik, die volgende 
dienste sal insluit: 

a. Water. 

b. Elektrisiteit. 

c. Vullisverwydering. 

d. Riool. 

e. Lugbesoedeling. 

f. Kindersorgfasiliteite. 

g. Brandweerdienste. 

h. Plaaslike toerisme. 

i. Munisipaie beplanning. 

j. Munisipaie openbare werke, net ten opsigte van die behoeftes van 
munisipaliteite in die uitvoering van hul verantwoordelikhede en 
funksies wat ingevolge die Grondwet of enige ander wetgewing aan 
hulle toegewys is. 

k. Die stormwaterbestuurstelsel in opgeboude gebiede. 

l. Handelsregulasies. 

m. Kennisgewingborde en die vertoning van advertensies in openbare 
plekke. 

n. Begraafplase, begrafnislokale en krematoriums. 

o. Beheer oor openbare ergenisse. 

p. Beheer oor ondernemings wat drank aan die publiek verkoop. 

q. Fasiliteite vir die akkommodasie, versorging en begrawing van diere. 

r. Heinings en omheinings. 

s. Lisensiering van honde. 

t. Lisensiering van en beheer oor ondernemings wat voedsel aan die 
publiek verkoop. 

u. Plaaslike fasiliteite en geriewe. 

v. Plaaslike sportfasiiiteite en geriewe. 

w. Munisipale parke en ontspanning. 

x. Munisipale paaie. 

y. Geraasbesoedeiing. 

z. Die plaaslike skut. 
aa.Openbare plekke. 
bb.Straathandel/Straatbeiigting. 
cc. Verkeer en parkering. 
dd.Boubeheer dienste en regulasies. 
ee.Gesondheidsdienste en ambulansdienste. 
ff. Biblioteke en museums. 


5. Berekening van tariewe vir kategoriee van dienste en gebruikers 

Die tariewe van toepassing op die verskeie kategoriee van dienste, sal wees 
soos uiteengesit in die tarief struktuur met verwysing na die toepaslike 
kategorie van gebruikers van daardie diens. Bykomend tot die tariewe en 
tariefbeginsels uiteengesit in die tarief struktuur, sal alle tariewe wat ingevolge 
hierdie tariefbeleid gehef word verder onderhewig wees aan die onderstaande 
algemene beginsels: 

a. Die munisipale raad sal die volgende uitgawegroepe in ag neem ten 
einde die tariewe van toepassing op elke kategorie van dienste te 
bepaal: 

i. Salarisse, lone en toelaes. 

ii. Grootmaataankope. 

iii. Algemene uitgawes. 

iv. Herstelwerk en instandhouding. 

v. Kapitaalonkoste. 

vi. Bydrae tot vaste bates. 

vii. Bydrae tot fondse. 

• Slegte skulde. 

• Bedryfskapitaal. 

• Statutere fondse. 

viii. Bruto uitgawes. 

ix. Uitkontraktering. 

x. Netto uitgawes. 

xi. Inkomste. 

xii. Surplus/Tekort. 

xiii. Vaste koste wat bestaan uit die kapitaalonkoste (rente en 
delging) op eksterne sowel as interne voorskotte en/of 
waardevermindering wat ook al van toepassing op die diens is 
en alle ander koste van 'n permanente aard en as sodanig deur 
die munisipale raad geklassifiseer word. 

xiv. Veranderlike koste, wat alle ander veranderlike kostes wat 
betrekking op die diens het insluit. 

xv. Totale koste is gelyk aan die vaste en veranderlike kostes. 

b. Bestaande tariewe sal jaarliks aangepas word deur die munisipale raad 
deur die tariewe van toepassing in die vorige finansiele jaar aan te pas 
ten einde nuwe kostes te verhaal. 

c. Nuwe tariewe sal bepaal word deur die algemene beginsels in ag te 
neem en sal baseer word op die beraamde werklike koste van die 
diens waarop die nuwe tarief gehef sal word. 

d. In die geval van berekening van korting, word die gemiddelde verbruik 
bereken wat ten voile betaal moet word en die balans van die verbruik 
tydens die lekasie sal bereken word volgens die laagste tarief op die 
glyskale van die begroting en moet daarvolgens betaal word 

e. In die geval van die onderstaande munisipale dienste sal daar 'n 
jaarlikse beskikbaarheidsfooi gehef word op alle eiendomme binne die 
munisipale area van die Munisipaliteit, welke beskikbaarheidsfooi 
gehef sal word ten einde die kapitaal-, instandhouding- en 
administrasiekostes van die dienste te verhaal, ongeag van die 
werklike verbruik van die diens: 

i. Water; 

ii. Elektrisiteit; 

iii. Riool; en 

iv. Vullisverwydering. 

f. In die geval van elektrisiteit kan daar ook van ’n stygblok tarief, 
gebaseer op die aantal elektrisiteit eenhede (kilowatt-ure) verbruik, 
gebruik gemaak word en soos neergele deur NERSA. 

g. Enige regstelling ten opsigte van ‘n foutiewe heffing, hetsy vanaf die 
Munisipaliteit of klient wat munisipale dienste en eiendomsbelasting 
betref, sal vir die huidige finansiele jaar reggestel word. 


6. Meeteenhede 

Die volgende meeteenhede sal waar moontlik is, gebruik word om verbruik te 
meet, tensy anders aangedui of bepaal word in die tarief struktuur: 




a. Water: 

i. Kiloliter verbruik. 

ii. Waar verbruik nie gemeet kan word nie sal 'n vaste tarief 
toepaslik wees. 


iii. Residensiele verbruikers word vanaf die eerste kiloliter verbruik, 
aangeslaan. Slegs geregistreerde deernishuishoudings ontvang 
gratis water. 


b. Elektrisiteit: 

i. Kilowatt-uur (KWH) verbruik. 

ii. Vaste koste plus KWH verbruik. 

c. Vullisverwydering: 

i. Blikke/sakke/dromme/vullishouers per week/maand/volume; of 

ii. 'n Tarief na gelang van die tipe besigheid/industrie soos jaarliks 
bepaal gedurende die begrotingsproses. 

d. Riool: 

i. Persentasie van waterverbruik. 

ii. Persentasie van waterverbruik plus koste vir sterkte van 
wegvoer. 

iii. Basiese diens gebaseer op die oppervlak van die perseel en 
vaste koste gekoppel aan die diens. 

iv. Addisionele tarief gebaseer op die oppervlak van die perseel en 
veranderlike koste van die diens. 

v. Indien die oppervlak van die perseel nie beskikbaar is nie, word 
'n vaste tarief gebaseer op die gemiddelde verbruik per 
kategorie van gebruikers aangewend. 


7. Kort titel 

Hierdie beleid heet die Matzikama Munisipaliteit Tariefbeleid. 

